A BIZOTTSÁG HATÁROZATA
(2005. március 15.)
az állategészségüggyel és az élő állatokkal kapcsolatos területen egyes közösségi referencialaboratóriumok működéséhez nyújtott 2005. évi pénzügyi támogatásról
(az értesítés a C(2005) 606. számú dokumentummal történt)
(Csak a dán, az angol, a francia, a német, a spanyol és a svéd nyelvű szöveg hiteles)
(2005/237/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az állat-egészségügyi kiadásokról szóló, 1990. június 26-i 90/424/EGK tanácsi határozatra (1) és különösen annak 28. cikke (2) bekezdésére,
mivel:
(1)
Közösségi pénzügyi támogatást kell nyújtani a Közösség által kijelölt referencialaboratóriumoknak annak érdekében, hogy támogassák azokat a következő irányelvekben és határozatokban megállapított feladatok végrehajtása során:
-
a klasszikus sertéspestis elleni védekezésre irányuló közösségi intézkedésekről szóló, 2001. október 23-i 2001/89/EK tanácsi irányelvben (2),
-
a Newcastle-betegség (baromfipestis) elleni védekezésre irányuló közösségi intézkedések bevezetéséről szóló, 1992. július 14-i 92/66/EGK tanácsi irányelvben (3),
-
a madárinfluenza (klasszikus baromfipestis) elleni védekezésre irányuló közösségi intézkedések bevezetéséről szóló, 1992. május 19-i 92/40/EGK tanácsi irányelvben (4),
-
az egyes állatbetegségek elleni védekezésre irányuló általános közösségi intézkedések, valamint a sertések hólyagos betegségére vonatkozó külön intézkedések bevezetéséről szóló, 1992. december 17-i 92/119/EGK tanácsi irányelvben (5),
-
az egyes halbetegségek elleni védekezés céljából közösségi minimumintézkedések bevezetéséről szóló, 1993. június 24-i 93/53/EGK tanácsi irányelvben (6),
-
a kéthéjú kagylókat érintő egyes betegségek elleni védekezés céljából közösségi minimumintézkedések bevezetéséről szóló, 1995. december 22-i 95/70/EK tanácsi irányelvben (7),
-
az afrikai lópestis elleni küzdelemre irányuló ellenőrzési szabályok és intézkedések meghatározásáról szóló, 1992. április 29-i 92/35/EGK tanácsi irányelvben (8),
-
a kéknyelvbetegség elleni védekezésre és felszámolására vonatkozó külön rendelkezések megállapításáról szóló, 2000. november 20-i 2000/75/EK tanácsi irányelvben (9),
-
a veszettség elleni vakcinák hatékonyságát figyelemmel kísérő szerológiai vizsgálatok egységesítéséhez szükséges szempontok megállapításáért felelős különleges intézet kijelöléséről szóló, 2000. március 20-i 2000/258/EK tanácsi határozatban (10),
-
az afrikai sertéspestis elleni védekezésre vonatkozó külön rendelkezések megállapításáról, valamint a fertőző sertésbénulás (Teschen-betegség) és az afrikai sertéspestis tekintetében a 92/199/EGK irányelv módosításáról szóló, 2002. június 27-i 2002/60/EK tanácsi irányelvben (11),
-
a szarvasmarhafélék fajtatiszta tenyészállataira vonatkozó vizsgálati módszerek és eredmények értékelésének egységesítéséért felelős referenciatestület kijelöléséről szóló, 1996. július 23-i 96/463/EK tanácsi határozatban (12),
(2)
A közösségi pénzügyi támogatás kifizetésének feltétele, hogy a tervezett intézkedések végrehajtása hatékonyan történjen, valamint az, hogy a hatóságok biztosítsanak minden szükséges információt a megállapított határidőn belül.
(3)
Költségvetési okok miatt a közösségi támogatást egyéves időtartamra nyújtják.
(4)
Ugyanezen időszakon belül kiegészítő pénzügyi támogatást kell nyújtani a közösségi referencialaboratóriumok felelősségi körébe tartozó éves szeminárium szervezésére.
(5)
A Bizottság értékelte a közösségi referencialaboratóriumok által 2005-re benyújtott munkaprogramokat és költségvetési előirányzatokat.
(6)
A közös agrárpolitika finanszírozásáról szóló, 1999. május 17-i 1258/1999/EK tanácsi rendelet 3. cikke (2) bekezdése értelmében a közösségi szabályoknak megfelelően vállalt állat- és növény-egészségügyi intézkedéseket az Európai Mezőgazdasági Orientációs és Garanciaalap Garanciarészlege finanszírozza; pénzügyi ellenőrzési célokra az 1258/1999/EK tanácsi rendelet (13) 8. és 9. cikkét kell alkalmazni.
(7)
A 156/2004/EK bizottsági rendelet (14) megállapítja a 90/424/EGK határozat 28. cikke alapján támaogatásban részesülő közösségi referencialaboratóriumok támogatható kiadásait, valamint a kiadások és ellenőrzések benyújtására vonatkozó eljárásokat.
(8)
Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A klasszikus sertéspestis esetében a Közösség pénzügyi támogatást nyújt Németországnak a 2001/89/EK irányelv IV. mellékletében említett feladatoknak az Institut für Virologie den Tierärztlichen Hochschule (Hannover, Németország) által történő végrehajtására.
A közösségi pénzügyi támogatás maximális összege a 2005. január 1-jétől december 31-ig terjedő időszakra 200 000 EUR.
A klasszikus sertéspestissel kapcsolatos diagnosztikai technikákkal foglalkozó szakmai szeminárium szervezésére nyújtott közösségi pénzügyi támogatás maximális összege 30 000 EUR.
2. cikk
A Newcastle-betegség (baromfipestis) esetében a Közösség pénzügyi támogatást nyújt az Egyesült Királyságnak a 92/66/EGK irányelv V. mellékletében említett feladatoknak a Central Veterinary Laboratory (Addlestone, Egyesült Királyság) által történő végrehajtására.
A közösségi pénzügyi támogatás maximális összege a 2005. január 1-jétől december 31-ig terjedő időszakra 50 000 EUR.
3. cikk
A madárinfluenza esetében a Közösség pénzügyi támogatást nyújt az Egyesült Királyságnak a 92/40/EGK irányelv V. mellékletében említett feladatoknak a Central Veterinary Laboratory (Addlestone, Egyesült Királyság) által történő végrehajtására.
A közösségi pénzügyi támogatás maximális összege a 2005. január 1-jétől december 31-ig terjedő időszakra 135 000 EUR.
4. cikk
A sertések hólyagos betegsége esetében a Közösség pénzügyi támogatást nyújt az Egyesült Királyságnak a 92/119/EGK irányelv III. mellékletében említett feladatoknak a Pirbright Laboratory (Egyesült Királyság) által történő végrehajtására.
A közösségi pénzügyi támogatás maximális összege a 2005. január 1-jétől december 31-ig terjedő időszakra 100 000 EUR.
5. cikk
A halbetegségek esetében a Közösség pénzügyi támogatást nyújt Dániának a 93/53/EGK irányelv C. mellékletében említett feladatoknak a Statens Veterinære Serumlaboratorium (Århus, Dánia) által történő végrehajtására.
A közösségi pénzügyi támogatás maximális összege a 2005. január 1-jétől december 31-ig terjedő időszakra 145 000 EUR.
6. cikk
A kéthéjú kagylókat érintő betegségek esetében a Közösség pénzügyi támogatást nyújt Franciaországnak a 95/70/EK irányelv B. mellékletében említett feladatoknak az IFREMER (La Tremblade, Franciaország) által történő végrehajtására.
A közösségi pénzügyi támogatás maximális összege a 2005. január 1-jétől december 31-ig terjedő időszakra 90 000 EUR.
7. cikk
Az afrikai lópestis esetében a Közösség pénzügyi támogatást nyújt Spanyolországnak a 92/35/EGK irányelv III. mellékletében említett feladatoknak a Laboratorio central de veterinaria de Madrid (Algete, Spanyolország) által történő végrehajtására.
A közösségi pénzügyi támogatás maximális összege a 2005. január 1-jétől december 31-ig terjedő időszakra 35 000 EUR.
8. cikk
A kéknyelv betegség esetében a Közösség pénzügyi támogatást nyújt az Egyesült Királyságnak a 2000/75/EK irányelv II. mellékletében említett feladatoknak a Pirbright Laboratory (Egyesült Királyság) által történő végrehajtására.
A közösségi pénzügyi támogatás maximális összege a 2005. január 1-jétől december 31-ig terjedő időszakra 150 000 EUR.
A kéknyelvbetegséggel kapcsolatos diagnosztikai technikákkal foglalkozó szakmai szeminárium szervezésére nyújtott közösségi pénzügyi támogatás maximális összege 15 000 EUR.
9. cikk
A veszettség elleni vakcinázással kapcsolatos szerológiai vizsgálatok esetében a Közösség pénzügyi támogatást nyújt Franciaországnak a 2000/258/EK tanácsi határozat II. mellékletében említett feladatoknak az A.F.S.S.A. (Nancy, Franciaország) által történő végrehajtására. Nancy, France.
A közösségi pénzügyi támogatás maximális összege a 2005. január 1-jétől december 31-ig terjedő időszakra 150 000 EUR.
10. cikk
Az afrikai sertéspestis esetében a Közösség pénzügyi támogatást nyújt Spanyolországnak a 2002/60/EK irányelv V. mellékletében említett feladatoknak a Centro de Investigación en Sanidad Animal de Valdeolmos (Madrid, Spanyolország) által történő végrehajtására.
A közösségi pénzügyi támogatás maximális összege a 2005. január 1-jétől december 31-ig terjedő időszakra 100 000 EUR.
Az afrikai sertéspestissel kapcsolatos diagnosztikai technikákról szóló szakmai szeminárium megszervezésére nyújtott közösségi pénzügyi támogatás maximális összege 30 000 EUR.
11. cikk
A szarvasmarhafélék fajtatiszta tenyészállataira vonatkozó eredmények értékelése, valamint a különböző vizsgálati módszerek harmonizálása esetében a Közösség pénzügyi támogatást nyújt Svédországnak a 96/463/EK határozat II. mellékletében említett feladatoknak az INTERBULL Centre (Uppsala, Svédország) által történő végrehajtására.
A közösségi pénzügyi támogatás maximális összege a 2005. január 1-jétől december 31-ig terjedő időszakra 65 000 EUR.
12. cikk
Ennek a határozatnak a Dán Kirányság, a Németországi Szövetségi Köztársaság, a Spanyol Királyság, a Francia Köztársaság, a Svéd Királyság, valamint Nagy-Britannia és Észak-Írország Egyesült Királysága a címzettjei.
Kelt Brüsszelben, 2005. március 15-én.